open-index/open-wikipedia-markdown huggingface dataset:
ఆత్మకూరు పురపాలక సంఘం (నంద్యాల జిల్లా)

**ఆత్మకూరు నగరపంచాయితీ**,ఆంధ్రప్రదేశ్ రాష్ట్రం,నంద్యాల జిల్లాజిల్లాకు చెందిన నగరపంచాయితీ. ఈ నగర పంచాయతీ నంద్యాల లోక్‌సభ నియోజకవర్గం లోని, శ్రీశైలం శాసనసభ నియోజకవర్గం పరిధికి చెందినది.
## చరిత్ర
ఈ నగర పంచాయతీ 24 వార్డులలో ఏర్పాటు చేశారు.
## భౌగోళికం
ఆత్మకూరు నగరపంచాయితీ అక్షాంశాలు రేఖాంశాల మధ్య ఉంది.ఇది సమీప పట్టణమైన కర్నూలుకు 70 కి.మీ దూరంలోను.సమీప పట్టణమైన నంద్యాల నుండి 50 కి. మీ.దూరంలోనూ ఉంది.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం ఆత్మకూరు మొత్తం జనాభా 76,028. ఇందులో పురుషులు 38,670 కాగా మహిళలు 37,358 మంది ఉన్నారు. మొత్తం 18,613 కుటుంబాలు నివసిస్తున్నాయి. ఆత్మకూరు సగటు సెక్స్ నిష్పత్తి 966.0-6 సంవత్సరాల వయస్సు గల పిల్లల జనాభా 9169, ఇది మొత్తం జనాభాలో ఇందులో 4739 మగ పిల్లలు 4739 ఆడ పిల్లలు 4430 మంది ఉన్నారు. ఆత్మకూరు అక్షరాస్యత 67.4%. ఇందులో పురుషుల అక్షరాస్యత 66.96%, స్త్రీ అక్షరాస్యత 51.31%. కలిగి ఉన్నారు.
## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 24 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:నంద్యాల జిల్లా పురపాలక సంఘాలు
రాష్‌బేహరీ ఘోష్

thumb|'''రాష్‌బేహరీ ఘోష్'''
**రాష్‌బేహరీ ఘోష్,** (సిఎస్ఐ, సిఐఇ) (1845 డిసెంబరు 23 – 1921 ఫిబ్రవరి 28) ఒక భారతీయ రాజకీయవేత్త, న్యాయవాది, సామాజికకార్యకర్త, పరోపకారి.

## జీవితం తొలి దశలో
రాష్‌బేహరీ ఘోష్ 1845 డిసెంబరు 23న బెంగాల్ ప్రెసిడెన్సీలోని పూర్వ బర్ధమాన్ జిల్లా, ఖండఘోష్ ప్రాంతంలోని టోర్కోనా గ్రామంలో జన్మించాడు. అతను బుర్ద్వాన్ రాజ్ కళాశాల, ప్రెసిడెన్సీ కళాశాల, కోల్‌కతాలో చదివాడు. అతను ఆంగ్లంలో ఎంఏ పరీక్ష మొదటి తరగతిలో ఉత్తీర్ణుడయ్యాడు.1871లో అతను లా పరీక్షలో ఆనర్స్ తో ఉత్తీర్ణుడయ్యాడు 1884 లో డాక్టర్ ఆఫ్ లాస్ డిగ్రీని పొందాడు . 

## రాజకీయ జీవితం
ఘోష్ భారత జాతీయ కాంగ్రెస్ సభ్యుడు, మితవాద విభాగం వైపు మొగ్గు చూపాడు.అతను పురోగతిపై లోతైన విశ్వాసం ఉన్ననాయకుడు, కానీ ఏ రూపంలో నైనా త్రీవవాదానికి వ్యతిరేకి. అతను రెండు పర్యాయాలు కాంగ్రెస్ అధ్యక్షుడిగా పనిచేశాడు. మొదట 1907 సూరత్ సెషన్‌లో, దాదాభాయ్ నౌరోజీ తరువాత, కాంగ్రెస్ మితవాదులు, తీవ్రవాదులుగా విడిపోయింది, ఆ తర్వాత మద్రాసులోమరుసటి సంవత్సరం1908లో మరొకసారి కాంగ్రెస్ అధ్యక్షుడిగా పనిచేశాడు.

ఘోష్ బెంగాల్ లెజిస్లేటివ్ కౌన్సిల్ (1891–1894,  కౌన్సిల్ ఆఫ్ ఇండియా సభ్యుడు 1906–1909) గా పనిచేసాడు. అతను 1896 కొత్త సంవత్సర ఆనర్స్‌లో ఆర్డర్ ఆఫ్ ది ఇండియన్ ఎంపైర్ (CIE) సహచరుడుగా నియమించారు. ఘోష్ 1909 సంవత్సరం పుట్టినరోజు వేడుకలలో ఆర్డర్ ఆఫ్ ది స్టార్ ఆఫ్ ఇండియా (CSI) సహచరుడుగా నియమించబడ్డాడు. అతను 1915 న్యూ ఇయర్ ఆనర్స్‌లో నైట్ పొందాడు. ఆ సంవత్సరం జూలై 14న అతని నైట్‌హుడ్‌తో సత్కరించబడ్డాడు. 

## రచనలు
ఘోష్ సామర్ధ్యం, రచనలు కలకత్తా విశ్వవిద్యాలయంలో ఠాగూర్ లా ప్రొఫెసర్‌షిప్ (1875–1876), కలకత్తా విశ్వవిద్యాలయంనుండి గౌరవ డిఎల్ డిగ్రీ (1884) వంటి వరుస గౌరవాలు పొందాయి.అతను తన న్యాయపరమైన అభ్యాసం ద్వారా చాలా సంపదను సంపాదించాడు, కానీ దానధర్మాలు ద్వారా దానిలో ఎక్కువ భాగం ఖర్చుచేశాడు.1913లో అతను కలకత్తా విశ్వవిద్యాలయంలో శాస్త్రీయ అధ్యయనాల కోసం పది లక్షలరూపాయల మూలధనంతో ఎండోమెంట్‌ను స్థాపించాడు. జాదవ్‌పూర్‌లో నేషనల్ కౌన్సిల్ ఆఫ్ ఎడ్యుకేషన్ (ఎన్.సి.ఇ) స్థాపించడానికి అతను 13 లక్షల రూపాయలను విరాళంగా ఇచ్చాడు. ఇది తరువాత జాదవ్‌పూర్ విశ్వవిద్యాలయంగా మారింది. ఘోష్ ఎన్.సి.ఇ.మొదటి అధ్యక్షుడుగా పనిచేసాడు.సర్ రాష్‌బేహరీ ఘోష్ మహా విద్యాలయం 2010 లో ఖండఘోష్, ఉఖ్రిద్‌లో సి,డి,బ్లాక్‌లనందు స్థాపించబడింది.అతనుతన గ్రామంలోపాఠశాలలు, ఆసుపత్రిని స్థాపించాడు. 

## ఘోష్ పేరుమీద కలకత్తాలో ఒక వీధి
భారతదేశ ప్రజల కోసం ఘోష్ అందించిన సహకారాన్ని పరిశీలిస్తే, కోల్‌కతాలో ఒకవీధికి అతని పేరును పెట్టారు.  ఒక ప్రధాన మార్గానికి రాష్‌బేహరి అవెన్యూ అని అతని పేరును పెట్టారు. ఇది చెట్ల - సహానగర్ వంతెన నుండి (**షహీద్ జతిన్ దాస్ సేతు**) నుండి ప్రారంభమై తూర్పు వైపు బల్లిగుంజ్ గరియాహత్ వరకు నడుస్తుంది.

## ప్రస్తావనలు

వర్గం:1921 మరణాలు
వర్గం:1845 జననాలు
వర్గం:ఆర్డర్ ఆఫ్ ది ఇండియన్ ఎంపైర్ సహచరులు
వర్గం:ఆర్డర్ ఆఫ్ ది స్టార్ ఆఫ్ ఇండియా సహచరులు


## వెలుపలి లంకెలు
రొమాంటిక్

**రొమాంటిక్‌** 2021లో విడుదలకానున్న తెలుగు సినిమా. శ్రీమతి లావణ్య సమర్పణలో పూరి జగన్నాథ్ టూరింగ్ టాకీస్, పూరి కనెక్ట్స్ బ్యానర్లపై పూరి జగన్నాధ్, ఛార్మీ కౌర్ నిర్మించిన ఈ సినిమాకు అనిల్‌ పాదూరి దర్శకత్వం వహించాడు. ఆకాష్‌ పురి, కేతిక శర్మ, రమ్యకృష్ణ ప్రధాన పాత్రల్లో నటించిన ఈ సినిమా 2021 అక్టోబరు 29న విడుదలైంది. 

## చిత్ర నిర్మాణం
రొమాంటిక్‌ లోని ‘నువ్వు నేను ఈ క్షణం’ అనే పాటను 2019 డిసెంబరు 21న, 'నా వాళ్ళ కాదే' లిరికల్ పాటను 2020 జనవరి 24న, 'పీనే కే బాద్‌’ లిరికల్ పాటను అక్టోబరు 12న విడుదల చేశారు.
## కథ
గోవాలో పుట్టి పరిగిన వాస్కోడి గామా (ఆకాశ్‌ పూరీ) తండ్రి ఓ నిజాయతీ గల పోలీసు అధికారి. ఆయన నిజాయతీ వల్ల ఓ గ్యాంగ్‌స్టర్‌ చేతిలో ప్రాణాలు కోల్పోతాడు. వాస్కోడిగామా నానమ్మ మేరీ (రమా ప్రభ) కల నెరవేర్చడం కోసం అండర్ వరల్డ్ లోకి అడుగు పెట్టి గ్యాంగ్‌స్టర్‌గా మారుతాడు. ఒక పెద్ద డీల్ లో భాగంగా అనుకోని సంఘటనల వలన ఒక పోలీస్ అధికారిని చంపేస్తాడు. వాస్కో కోసం పోలీస్ డిపార్ట్మెంట్ మొత్తం వెతుకుతుండతారు. ఏసీపీ ర‌మ్యా గోవారిక‌ర్‌ (రమ్య కృష్ణ) వాస్కో కేసును డీల్ చేస్తుంది. మ‌రి ఏసీపీ ర‌మ్యా వాస్కోడి గామాను పట్టుకుందా లేదా? అనేదే మిగతా సినిమా కథ.
## నటీనటులు

*ఆకాశ్ పూరి 
*కేతిక శర్మ 
*రమ్యకృష్ణ
*ర‌మాప్ర‌భ‌ 
*దేవియాని శర్మ 
*మకరంద్ దేశ్ పాండే
*ఉత్తేజ్ 
*ప్రీతి నిగమ్
*సునైనా 
*సతీష్ సరిపల్లి 
*సత్య ఆదిత్య
*ఖయ్యూమ్

## సాంకేతిక నిపుణులు
*బ్యానర్: పూరి జగన్నాథ్ టూరింగ్ టాకీస్, పూరి కనెక్ట్స్ 
*నిర్మాతలు: పూరి జగన్నాధ్, ఛార్మీ కౌర్ 
*కథ, స్క్రీన్‌ప్లే, మాటలు: పూరి జగన్నాధ్
*దర్శకత్వం: అనిల్‌ పాదూరి 
*సంగీతం: సునీల్‌ కశ్యప్‌ 
*సినిమాటోగ్రఫీ: నరేష్ రానా
*ఎగ్జిక్యూటివ్ ప్రొడ్యూసర్: విషు రెడ్డి 
*పాటలు: భాస్కర భట్ల, పూరి జగన్నాధ్
*డాన్స్: జానీ మాస్టర్‌ 
*ఆర్ట్ డైరెక్టర్: జాన్నీ షేక్
*ఎడిటర్: జునైద్ సిద్ధిఖీ 

## పాటల జాబితా
1: పెన్నా కీ బాద్ , రచన: పూరీ జగన్నాద్ , గానం.సునీల్ కశ్యప్  

2: ఇఫ్ యూ ఆర్ మాడ్ ఐయాం యువర్ డాడ్, రచన: భాస్కర భట్ల రవికుమార్, గానం. యాజిన్ నిజార్, అశ్విన్   

3: నావల్ల కాదే , రచన: భాస్కర భట్ల రవికుమార్, గానం.సునీల్ కశ్యప్    

4: మేరా నామ్ వాస్కొడిగామా, రచన: పూరీ జగన్నాద్ , గానం.ఆకాష్ పూరీ     

5: వాట్ డో యూ వాంట్ , రచన: భాస్కర భట్ల రవికుమార్, గానం.మంగ్లీ , కృష్ణ      

6: డార్లింగ్, రచన: భాస్కర భట్ల రవికుమార్, గానం.మేఘన , సాయిశ్రీ       

7: నువ్వు నేను ఈ క్షణం , రచన: భాస్కర భట్ల రవికుమార్, గానం.చిన్మయి శ్రీపాద        

8: పీనే కె బాద్ , రచన: భాస్కర భట్ల రవికుమార్, పూరీ జగన్నాద్ , గానం.సునీల్ కశ్యప్       

## మూలాలు

## బయటి లింకులు
*
వర్గం:2021 తెలుగు సినిమాలు
బిషన్ నారాయణ్ దార్

పండిట్ **బిషన్ నారాయణ్ దార్, ** (1864 -1916 నవంబరు 19) ఒక భారతీయ రాజకీయ నాయకుడు, అతను 1911లో ఒకసారి భారత జాతీయ కాంగ్రెస్ అధ్యక్షుడిగా పనిచేశాడు.దార్ లక్నో లోని ప్రముఖ కశ్మీరీ పండిట్ కుటుంబానికి చెందినవాడు. అతని మామ పండిట్ శంభునాథ్ కలకత్తా హైకోర్టు మొదటి భారతీయ న్యాయమూర్తి. దార్, లాహోర్‌ లోని చర్చ్ మిషన్ ఉన్నత పాఠశాల, క్యానింగ్ కళాశాలలో చదువుకున్నాడు. 

దార్ న్యాయవాది వృత్తికోసం ఇంగ్లాండ్ వెళ్లాడు. అక్కడ అతను న్యాయవాదిగా ప్రాక్టీస్ చేశాడు.భారతదేశానికి తిరిగి వచ్చిన తరువాత, అతను 1887లో భారత జాతీయ కాంగ్రెస్‌లో చేరాడు.1911లో అతను యునైటెడ్ ప్రొవిన్షియల్ కాన్ఫరెన్స్ అధ్యక్షుడిగా అదే సంవత్సరంలో భారత జాతీయ కాంగ్రెస్ అధ్యక్షుడిగా ఉన్నాడు. 1914లో, అతను యునైటెడ్ ప్రావిన్సుల నుండి సామ్రాజ్య శాసన మండలి సభ్యుడిగా ఎన్నికయ్యాడు. 

## మూలాలు
వర్గం:1916 మరణాలు
వర్గం:1864 జననాలు
వర్గం:రాజకీయ నాయకులు
వర్గం:న్యాయవాదులు
లీలా రామకుమర్ భార్గవ

**రాణి లీలా రామ్‌కుమార్ భార్గవ** ఒక భారతీయ స్వాతంత్ర్య సమరయోధురాలు, సామాజిక కార్యకర్త, విద్యావేత్త ఆమె భారత జాతీయ కాంగ్రెస్ మాజీ నాయకురాలు. ఆమె భారత ప్రధాన మంత్రి, ఇందిరా గాంధీ కి సన్నిహితురాలు. ఆమె ఆసియాలోని పురాతన ప్రింటింగ్ ప్రెస్ నవల్ కిషోర్ ప్రెస్  వ్యవస్థాపకుడైన మున్షి నవల్ కిషోర్ కుటుంబంలోని మున్షి రాంకుమార్ భార్గవను వివాహం చేసుకుంది. అతను ఆ కుటుంబంలోని నాల్గవ తరానికి చెందిన వ్యక్తి. అతను అప్పటి భారత వైస్రాయ్ లార్డ్ వేవెల్ నుండి *రాజా* బిరుదును అందుకున్నాడు.

ఆమె కుమారుడు రంజిత్ భార్గవ పేరొందిన పర్యావరణవేత్త,  పద్మశ్రీ అవార్డు గ్రహీత.  ఆమెను 1971 లో భారత ప్రభుత్వం నాల్గవ అత్యున్నత భారతీయ పౌర పురస్కారమైన పద్మశ్రీతో సత్కరించింది. 

ఆమె ముగ్గురు కుమారులు, ఒక కుమార్తెను విడిచిపెట్టింది. 

ఆమె 2014 మే 25 న కర్ణాటకలోని బెంగుళూరులో 92 సంవత్సరాల వయసులో మరణించింది. 
## మూలాలు

వర్గం:గాంధేయవాదులు
వర్గం:కర్ణాటక స్వాతంత్ర్య సమర యోధులు
వర్గం:2014 మరణాలు
పోస్టర్

**పోస్టర్** 2021లో విడుదలకానున్న తెలుగు సినిమా. శ్రీ సాయి పుష్పా క్రియేషన్స్ బ్యానర్‌పై టి.మహిపాల్ రెడ్డి, శేఖర్ రెడ్డి, ఎ.గంగారెడ్డి, ఐ.జి.రెడ్డి నిర్మించిన ఈ సినిమాకు టి.మహిపాల్ రెడ్డి దర్శకత్వం వహించాడు. విజయ్ ధరన్, రాశి సింగ్, అక్షత సోనావానే, శివాజీ రాజా ప్రధాన పాత్రల్లో నటించారు.

## నటీనటులు

*విజయ్ ధరన్, 
*రాశి సింగ్ 
*అక్షత సోనావానే 
*శివాజీ రాజా
*మధుమణి
*కాశి విశ్వనాధ్
*రామరాజు 
*అరుణ్ బాబు 
*స్వప్నిక 
*జగదీశ్వరి 
*కీర్తికా 
*శంకర్ గణేష్ 
*మల్లికార్జున్ 
*అజయ్

## సాంకేతిక నిపుణులు
*బ్యానర్: శ్రీ సాయి పుష్పా క్రియేషన్స్ 
*నిర్మాత: టి.మహిపాల్ రెడ్డి, టి.శేఖర్ రెడ్డి, ఎ.గంగారెడ్డి, ఐ.జి.రెడ్డి 
*కథ, స్క్రీన్‌ప్లే, దర్శకత్వం: టి.మహిపాల్ రెడ్డి 
*మాటలు: నివాస్ 
*సంగీతం: శాండీ అద్దంకి 
*సినిమాటోగ్రఫీ:రాహుల్
*ఎడిటర్: మార్తాండ్ కె. వెంకటేష్

## మూలాలు

## బయటి లింకులు
*
వర్గం:2021 తెలుగు సినిమాలు
మిత్రా బీర్

కుడి|thumb| గోవా స్టేట్ మ్యూజియంలో చూసినట్లుగా మిత్రా బీర్ చిత్రం
**మిత్రా బిర్** గోవాకు చెందిన స్వాతంత్ర్య సమరయోధురాలు, విద్యావేత్త. ఈ ప్రాంతం పోర్చుగీస్ కాలనీగా ఉన్నప్పుడు ఆమె తన 22 సంవత్సరాల వయస్సులో పన్నెండు సంవత్సరాల జైలు శిక్ష విధించబడింది. ఆమె తరువాత బాలికలకు పాఠశాలలను మార్గోవా, వెరెం, కాకోరాతో పాటు గోవాలోని యితర ప్రాంతాలలో ప్రారంభించింది. ఆమె మహిళలకు వృత్తి విద్యా కేంద్రాలు కూడా స్థాపిందింది. ఆమె గోవా అసెంబ్లీ మాజీ సభ్యుడు, గాంధేయవాది దివంగత మాధవ్ ఆర్. బిర్‌ను వివాహం చేసుకుంది.

ఆమె 1978 లో మరణించింది.

## మూలాలు

వర్గం:1978 మరణాలు
వర్గం:భారత స్వాతంత్ర్య సమర యోధులు
స్కైలాబ్ (2021 సినిమా)

**స్కైలాబ్‌** 2021లో విడుదలకానున్న తెలుగు సినిమా. డా. రవి కిరణ్‌ సమర్పణలో బైట్‌ ఫ్యూచర్స్‌, నిత్యామీనన్‌ కంపెనీ బ్యానర్లపై పృథ్వీ పిన్నమరాజు నిర్మించిన ఈ సినిమాకు విశ్వక్ ఖండేరావు దర్శకత్వం వహించాడు. స‌త్య‌దేవ్‌, నిత్యామీనన్, రాహుల్ రామకృష్ణ ప్రధాన పాత్రల్లో నటించిన ఈ సినిమా ఫ‌స్ట్ లుక్ పోస్ట‌ర్‌ను జూలై 11న విడుదల చేశారు. ఈ సినిమా 4 డిసెంబర్‌ 2021న విడుదలైంది.స్కైలాబ్ సినిమా 2022 జనవరి 14న సోనీ లివ్ ఓటీటీలో విడుదలైంది..
## నటీనటులు
*స‌త్య‌దేవ్‌ 
*నిత్యామీనన్ 
*రాహుల్ రామకృష్ణ
*తనికెళ్ళ భరణి 
*తులసి
*తరుణ్ భాస్కర్
* చేగొండి చంద్రశేఖర్
* అంజి వల్గుమాన్
*మీసం సురేష్
*విష్ణు ఓయ్
*అరిపిరాల సత్యప్రసాద్  
*నారాయణరావు
* ఐరేని మురళీధర్ గౌడ్
*సన్నీ పల్లె

## సాంకేతిక నిపుణులు
*బ్యానర్లు: బైట్‌ ఫ్యూచర్స్‌, నిత్యామీనన్‌ కంపెనీ 
*నిర్మాత: పృథ్వీ పిన్నమరాజు
*కథ, స్క్రీన్‌ప్లే, దర్శకత్వం: విశ్వక్ ఖండేరావు
*సంగీతం: ప్రశాంత్‌ ఆర్‌.విహారి 
*సినిమాటోగ్రఫీ: ఆదిత్య జవ్వాది
*ఎడిటింగ్‌:  రవితేజ గిరిజాల
* ప్రొడక్షన్‌ డిజైన్‌:  శివం రావ్‌  
*సౌండ్ రికార్డిస్ట్‌‌:  నాగార్జున త‌ల్ల‌ప‌ల్లి  
*సౌండ్‌ డిజైన్‌: ధ‌నుష్ న‌య‌నార్‌ 
*కాస్ట్యూమ్స్‌: పూజిత తాడికొండ;

## మూలాలు

## బయటి లింకులు
* 

వర్గం:2021 తెలుగు సినిమాలు
మహేశ్ కోనేరు

**మహేశ్‌ కోనేరు** తెలుగు సినిమా జర్నలిస్టు, పీఆర్వో, డిస్ట్రిబ్యూటర్, నిర్మాత. ఆయన ఈస్ట్‌ కోస్ట్‌ ప్రోడక్షన్స్‌ నిర్మాణ సంస్థ స్థాపించి 2018లో నా నువ్వే సినిమా ద్వారా నిర్మాతగా మారాడు. మహేష్ కోనేరు నిర్మాత కాకముందు జూనియర్ ఎన్టీఆర్‌, కల్యాణ్ రామ్కు వ్యక్తిగత పీఆర్వోగా పని చేశాడు.

## నిర్మించిన సినిమాలు
*నా నువ్వే (2018)
*118 (2019) 
*విజిల్‌  (2019)
*మిస్ ఇండియా (2020)
*తిమ్మ‌రుసు (2021) 
*మాస్టర్‌ (2021)
*సభకు నమస్కారం (2021)
*పోలీసువారి హెచ్చరిక

## మరణం
మహేశ్‌ కోనేరు విశాఖపట్టణంలో 2021 అక్టోబర్ 12న గుండెపోటు రావడంతో మరణించాడు.

## మూలాలు

## బయటి లింకులు
* ఐ.ఎమ్.డి.బి.లో మ‌హేశ్ కోనేరు పేజీ. 
వర్గం:2021 మరణాలు
వర్గం:విజయవాడ వ్యక్తులు
ఢిల్లీ కుట్ర కేసు

కుడి|thumb| లార్డ్ చార్లెస్ హార్డింగ్‌పై హత్యాయత్నపు చిత్రణ
1912 లో బ్రిటిషు భారతదేశ రాజధానిని కలకత్తా నుండి ఢిల్లీకి తరలించే సందర్భంలో అప్పటి భారత వైస్రాయ్ లార్డ్ హార్డింగేను నాటు బాంబు విసిరి హత్య చేయడానికి ప్రయత్నం చేసారు. ఈ ప్రయత్నాన్ని **ఢిల్లీ కుట్ర కేసు** అంటారు. దీన్ని ఢిల్లీ లాహోరు కుట్ర కేసు అని కూడా అంటారు. బెంగాల్, పంజాబుల్లో ఉన్న విప్లవకారులు, రాష్ బిహారీ బోస్ నేతృత్వంలో, ఈ కుట్రను పన్నారు. 1912 డిసెంబరు 23 న, ఢిల్లీ లోని చాందినీ చౌక్ శివారు గుండా వైస్‌రాయి వస్తున్న ఏనుగు అంబారీ పైకి నాటు బాంబును విసరడంతో ఈ కుట్ర పరాకాష్ఠకు చేరుకుంది.

## బాంబు విసిరారు
వైస్రాయి, అతని భార్య ఏనుగుపై కూర్చుని నగరంలోకి ప్రవేశిస్తూండగా,  నదియా గ్రామానికి చెందిన బసంత కుమార్ బిశ్వాస్ ఏనుగుపై కూర్చున్న వైస్రాయ్‌పై ఒక నాటుబాంబు విసిరాడు. ఆ దాడిలో వైస్రాయి గాయపడినప్పటికీ, పైపై దెబ్బల తోటి బయటపడ్డాడు. కానీ అతని వెనుక ఛత్రం పట్టుకుని ఉన్న సేవకుడు మరణించాడు. లేడీ హార్డింగ్ క్షేమంగానే ఉంది. ఏనుగు దాని మావటి కూడా క్షేమంగానే ఉన్నారు. బాంబు ముక్కలు గుచ్చుకుని లార్డ్ హార్డింగ్ వీపు, కాళ్లు, తలపై గాయాలయ్యాయి. అతని భుజాలు చీరుకుపోయాయి.  అంబారీ ముక్కలైంది. వైస్రాయ్‌ని ఏనుగు పైనుండి దించడానికి కొంత ఇబ్బంది ఎదురైంది. వైస్రాయి ఛత్రధారి అయిన సేవకుడు లార్డ్ కర్జన్‌కు కూడా ఆ హోదాలో పనిచేసాడు. 

బాంబులో నింపిన మేకులు గుచ్చుకోవడంతో వైస్రాయ్ హార్డింగ్‌కు అనేక గాయాలు అయ్యాయి. మేకులు అతని భుజాల్లోకి, వీపులోకీ దిగబడ్డాయి. 

ఈ సంఘటన తరువాత, ప్రచ్ఛన్నంలో ఉన్న బెంగాలీ, పంజాబీ విప్లవ కార్యకర్తలను తుదముట్టించడానికి ప్రభుత్వం ప్రయత్నాలు చేసింది. దాంతో వాళ్ళపై కొంతకాలం పాటు తీవ్రమైన ఒత్తిడి కలిగింది. బాంబు విసిరిన వ్యక్తి రాష్ బిహారీ బోస్ అని గుర్తించారు.  దాదాపు మూడు సంవత్సరాల పాటు అతడు పట్టుబడకుండా తప్పించుకున్నాడు. గదర్ కుట్రలో పాల్గొన్నాడు. ఆ కుట్ర బయటపడ్డాక 1915 లో జపాన్‌ పారిపోయాడు.

## అనంతర పరిణామాలు
బాంబు విసిరిన వ్యక్తిని అరెస్టు చేసేందుకు రూ .10,000 బహుమతిని ప్రకటించారు.  హత్యాయత్నం తరువాత జరిగిన దర్యాప్తు ఢిల్లీ కుట్ర విచారణకు దారితీసింది. లాలా హనుమంత్ సహాయ్, బసంత కుమార్ బిశ్వాస్, భాయ్ బల్ముకుంద్, అమీర్ చంద్, అవధ్ బెహారీలపై కేసు నమోదైంది. 1914 అక్టోబరు 5 న లాలా హనుమంత్ సహాయ్ కు అండమాన్ దీవులలో జీవిత ఖైదు విధించారు. మిగిలిన నలుగురికి కుట్రలో పాత్ర పోషించినందుకు గాను మరణశిక్ష విధించారు. బసంత కుమార్ బిశ్వాస్‌ను 1915 మే 11 న పంజాబ్‌లోని అంబాలా సెంట్రల్ జైలులో అతనికి ఇరవై ఏళ్ళ వయసులో ఉరితీశారు. 20 వ శతాబ్దంలో భారత విప్లవ పోరాటాల సమయంలో మరణశిక్ష విధించిన అతి పిన్న వయస్కులలో అతనొకడు.

## మూలాలు
 
వర్గం:భారత స్వాతంత్ర్యోద్యమం
వర్గం:భారత స్వాతంత్ర్యోద్యమంలో విప్లవ కార్యకలాపాలు
మాయండి భారతి

**మాయండి భారతి** (1917–2015) తమిళనాడుకు చెందిన చెందిన స్వాతంత్ర్య సమరయోధుడు. జర్నలిస్ట్, విప్లవకారుడు.

## జననం
మాయండి 1917లో తమిళనాడులోని మధురై పట్టణంలో జన్మించాడు.

## ఉద్యమ జీవితం
14 సంవత్సరాల వయస్సులో స్వాతంత్ర్య పోరాటంలో చేరాడు. మాయండి చాలాకాలంపాటు భారత కమ్యూనిస్టు పార్టీలో వివిధ పదవులలో పనిచేశాడు. గాంధీ తత్వశాస్త్రాన్ని అర్థం చేసుకున్నాడు. చెన్నై ప్రావిన్స్ తీవ్రవాద యువజన విభాగం అధ్యక్షుడిగా కూడా పనిచేశాడు. 1931లో బ్రిటిష్ వారు భగత్ సింగ్‌ను ఉరితీసినప్పుడు, మధురైలో జరిగిన ప్రజా ఊరేగింపులో చురుకుగా పాల్గొన్నాడు. మహాత్మా గాంధీ 1930లలో మధురైని వచ్చినప్పుడు మాయండి భారతి నుదిటిపై గాంధీజీ చేయివేసి ఆశీర్వదించాడు. క్విట్ ఇండియా ఉద్యమంలో పాల్గొన్నందుకు 1942, 1943, 1944 సంవత్సరాలలో 13సార్లు జైలుకు వెళ్ళాడు. తిరునల్వేలి కుట్ర కేసులో డబుల్ లైఫ్ శిక్ష అనుభవించాడు. *జనశక్తి*, *తీకతిర్* వంటి వివిధ కమ్యూనిస్ట్ ప్రింట్ మీడియాలో ఎడిటర్‌గా పనిచేశాడు. కోట్ల గ్రానైట్ కుంభకోణంపై దర్యాప్తు చేయడానికి మధురైకి తిరిగి వచ్చినప్పుడు యు సగయాం, ఐఏఏస్ అధికారిని అభినందించిన మొదటి వ్యక్తులలో మాయండి ఒకడు.

## రచనలు
మాయండి మంచి వక్త. అనేక పుస్తకాలను కూడా రచించాడు. సిపిఐ ముఖపత్రిక జనశక్తి (1944-83), సిపిఐ (ఎం) దినపత్రిక తీకతిర్ (1964-91) లకు ఎడిటర్ గా పనిచేశాడు.

## మరణం
శ్వాసకోశ సంబంధిత వ్యాధితో మధురైలోని ఒక ఒక ప్రైవేట్ ఆసుపత్రిలో చేరిన మాయండి 2015 ఫిబ్రవరి 24న మరణించాడు.

## మూలాలు

వర్గం:1917 జననాలు
వర్గం:2015 మరణాలు
వర్గం:తమిళనాడు వ్యక్తులు
వర్గం:తమిళనాడు స్వాతంత్ర్య సమర యోధులు
వర్గం:తమిళనాడు పాత్రికేయులు
మనోజ్ సర్కార్

**మనోజ్ సర్కార్** భారతదేశానికి చెందిన పారాలింపియన్, బ్యాడ్మింటన్ క్రీడాకారుడు. 2017 ప్రపంచ పారా బ్యాడ్మింటన్ ఛాంపియన్ షిప్ లో రజత పతకం సాధించాడు. భారత్లోని గో స్పోర్ట్స్ ఫౌండేషన్ ఛాంపియన్స్ ప్రోగ్రాం ద్వారా ఇతనికి సహకారం అందిస్తుంది. 

## తొలినాళ్ళ జీవితం
మనోజ్ తన చిన్నతనంలో ఉండగా సరైన చికిత్స అందక అంగవైకల్యాన్ని పొందాడు. ఇతను ఒక సాధారణ కుటుంబానికి చెందినవాడు, వీరి తల్లిదండ్రులకు ఇతను మూడో సంతానం. 

## కెరీర్
మనోజ్ థాయ్‌లాండ్ పారా-బ్యాడ్మింటన్ ఇంటర్నేషనల్ 2017 లో పురుషుల సింగిల్స్ సిల్వర్, ఉగాండా పారా-బ్యాడ్మింటన్ ఇంటర్నేషనల్ 2017 లో ఒక గోల్డ్,  ఐరిష్ పారా-బ్యాడ్మింటన్ ఇంటర్నేషనల్ 2016 లో ఒక వెండితో  అలాగే BWF పారా-బ్యాడ్మింటన్ ప్రపంచ ఛాంపియన్‌షిప్స్ 2015 లో పురుషుల డబుల్స్ ఈవెంట్‌లో ఒక స్వర్ణ పతకం సాధించాడు. అతను 2018 మే నెలలో జరిగిన టర్కిష్ పారా-బ్యాడ్మింటన్ ఇంటర్నేషనల్ ఛాంపియన్‌షిప్‌లో బంగారు పతకాన్ని కూడా గెలుచుకున్నాడు. 

## విజయాలు

### పారాలింపిక్ గేమ్స్
*పురుషుల సింగిల్స్*

### ప్రపంచ ఛాంపియన్‌షిప్‌లు
*పురుషుల సింగిల్స్*

*పురుషుల డబుల్స్*

*మిశ్రమ డబుల్స్*

### ఆసియా పారా గేమ్స్
*పురుషుల సింగిల్స్*

*పురుషుల డబుల్స్*

### ఆసియా పారా-బ్యాడ్మింటన్ ఛాంపియన్‌షిప్‌లు

## అవార్డులు

* అర్జున అవార్డు 2018 సెప్టెంబరు 25  

## మూలాలు

## బాహ్య లింకులు

* indusind.com

 
వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1990 జననాలు
జవహర్ డీర్ పార్క్

**షామీర్ పేట్ డీర్ పార్క్** అని కూడా పిలువబడే **జవహర్ డీర్ పార్క్** అనేది భారతదేశంలోని తెలంగాణ లోని మేడ్చల్-మల్కాజ్ గిరి జిల్లా, షామీర్ పేట్ లో ఉన్న జింకల ఉద్యానవనం. ఈ పార్క్ 54 ఎకరాల్లో విస్తరించి ఉంది, 100 కు పైగా జింకలు ఉన్నాయి.  ఇది షామీర్ పేట్ సరస్సుకు దగ్గరగా ఉంది, చాలా జింకలు తమ దాహాన్ని తీర్చుకోవడానికి నీటిలోకి దిగడం ఇక్కడ చూడవచ్చు. 

## ఉద్యానవనం
ఈ ఉద్యానవనంలో 100 కి పైగా జింకలు, నెమళ్ళు, వివిధ పక్షులు ఉన్నాయి. డీర్ పార్కును తెలంగాణ ప్రభుత్వం నిర్వహిస్తోంది. ఇది హైదరాబాద్ లోని రెండు సీతాకోకచిలుక పార్కులలో ఒకటి, మరొకటి మృగవని జాతీయ వనం. 

### తెరుచు వేళలు
సోమవారం సెలవు దినం

మంగళవారం ఉదయం 9:00 – సాయంత్రం 5:00

బుధవారం ఉదయం 9:00 – సాయంత్రం 5:00

గురువారం ఉదయం 9:00 – సాయంత్రం 5:00

శుక్రవారం ఉదయం 9:00 – సాయంత్రం 5:00

శనివారం ఉదయం 9:00 – సాయంత్రం 5:00

ఆదివారం ఉదయం 9:00 – సాయంత్రం 5:00 

## ఇవి కూడా చూడండి
* మృగవని జాతీయ వనం
* మహావీర్ హరిణ వనస్థలి జాతీయవనం
## మూలాలు


వర్గం:భారతదేశంలో పార్కులు
వర్గం:రంగారెడ్డి జిల్లా
వర్గం:హైదరాబాదు పర్యాటక ప్రదేశాలు
డివోర్స్ ఇన్విటేషన్

**డివోర్స్‌ ఇన్విటేషన్‌** 2012లో విడుదలకానున్న ఇంగ్లీష్ సినిమా. తెలుగులో 1997లో ఆహ్వనం పేరుతో విడుదలైన సినిమాను ఇంగ్లీష్‌లో డైవర్స్‌ ఇన్విటేషన్‌ పేరుతో 2012లో రీమేక్ చేశారు. ఆర్ ఆర్ మూవీ మేకర్స్ బ్యానర్‌పై డాక్టర్ వెంకట్‌, ఎమ్ ఎస్‌ పీ శ్రీనివాస్ రెడ్డి, ఆర్.ఆర్.వెంకట్ నిర్మించిన ఈ సినిమాకు ఎస్వీ కృష్ణారెడ్డి దర్శకత్వం వహించాడు. ఈ సినిమాని సుమారు 150 కోట్ల బడ్జెట్ తో నిర్మించారు. జొనాతన్‌, బెన్నెట్‌, జమీ లిన్‌ సిగ్లర్‌, నదియా బ్జోర్లిన్‌ ప్రధాన పాత్రల్లో నటించిన ఈ సినిమా 2012 నవంబరు 15న విడుదలైంది.

## మూలాలు

## బయటి లింకులు
* 

వర్గం:ఆంగ్ల భాషా సినిమాలు
రఘునాథ్ నరసింహా ముధోల్కర్

thumb|402x402px|రఘునాథ్ నరసింహా ముధోల్కర్
**రావు బహదూర్ రఘునాథ్ నరసింహా ముధోల్కర్** CIE (1857 మే 16 - 1921 జనవరి 13), పండిట్ బిషన్ నారాయణ్ దార్ ఒకసారి భారత జాతీయ కాంగ్రెస్ అధ్యక్షుడిగా పనిచేసి సమయంలో కాంగ్రెస్ లో చేరిన భారతీయ రాజకీయవేత్త. తరువాత అతను 1912లో బంకీపూర్ (పాట్నా) లో భారత జాతీయ కాంగ్రెస్ 27వ సభలకు అధ్యక్షత వహించాడు  

రఘునాథ్ ముధోల్కర్ మహారాష్ట్రలోని, ఖాందేస్ ప్రాంతం**, [[ధూలే|ధూలియా]]** పట్టణంలో ఒక గౌరవ మధ్య తరగతి దేశస్థ బ్రాహ్మణ కుటుంబంలో జన్మించాడు.   1857 మే 16న అతను తన విద్యను పాక్షికంగా ధూలియాలో, కొంతవరకు విదర్భలో చదివాడు. అప్పుడు అతను బొంబాయి వెళ్లి, ఎల్ఫిన్‌స్టోన్ కళాశాల నుండి పట్టభద్రుడయ్యాడు. అక్కడ అతనికి ఫెలోషిప్ మంజూరు చేయబడింది. అతను అమ్రావతిలో ప్రాక్టీస్ చేస్తున్న ముందంజలో ఉన్న న్యాయవాదులు జిఎస్ ఖపర్డే, మోరోపంత్ వి జోషితో కలిసి న్యాయవాది వృత్తిచేసాడు.  అతని ప్రజాసేవకు గుర్తింపుగా 1914 జనవరిలో ఆర్డర్ ఆఫ్ ది ఇండియన్ ఎంపైర్ సహచరుడిగా పెట్టారు. 

అతను ఒక హిందూమతం,స్త్రీ విద్య, వితంతు పునర్వివాహం, అస్పృశ్యతను తొలగించడం వంటి సామాజిక సంస్కరణలను సమర్థించాడు. గోఖలే అనుచరుడిగా, జాతీయతను అభివృద్ధి చేయడానికి బ్రిటిష్ సహకారం అవసరమని, అందువల్ల జాతీయ ఉద్యమం రాజ్యాంగబద్ధంగా, అహింసాత్మకంగా ఉండాలని అతను విశ్వసించాడు. అతను 1888 నుండి 1917 వరకు కాంగ్రెస్‌లో ఉన్నాడు. ఆ తర్వాత లిబరల్ పార్టీలో చేరాడు. అతను భారతీయుల మనోవేదనలను వినిపించడానికి ఇంగ్లాండ్‌కు పంపిన 1890 కాంగ్రెస్ ప్రతినిధి బృందంలో సభ్యుడుగా ఉన్నాడు. అతను 1912 లో బంకీపూర్‌లో జరిగిన జాతీయ కాంగ్రెస్ సభలకు అధ్యక్షుడిగా వ్యవహరించాడు.

అతను పార్లమెంటరీ ప్రజాస్వామ్యాన్ని మెచ్చుకున్నాడు, కానీ బ్రిటిష్ ఉద్యోగుల నిరంకుశాధికారం వ్యతిరేకించాడు. అతను ప్రభుత్వ ఆర్థిక విధానాన్ని విమర్శించాడు. విదర్భలో అనేక పరిశ్రమలను స్థాపించడానికి సహాయపడ్డాడు. సాంకేతిక విద్యను సమర్ధించాడు. అనేక సామాజిక సంస్థలను స్థాపించాడు.పేదల అభ్యున్నతికి కృషి చేశాడు.అతను 1921 జనవరి 13న మరణించాడు. అతని కుమారుడు జనార్దన్ 1960-1966 మధ్య కాలంలో భారత అత్యున్నత న్యాయస్థానంలో న్యాయమూర్తి అయ్యాడు.

## ప్రస్తావనలు

వర్గం:1921 మరణాలు
వర్గం:1857 జననాలు


## వెలుపలి లంకెలు
ద్వారకా ప్రసాద్ మిశ్రా

**పిటి. ద్వారకా ప్రసాద్ మిశ్రా** (1901-1988) ఒక భారత స్వాతంత్ర్య సమరయోధుడు, జాతీయ కాంగ్రెస్ పార్టీ నాయకుడు, మధ్యప్రదేశ్ మాజీ ముఖ్యమంత్రి, రచయిత. అతను ఉన్నావోలోని పదారి గ్రామానికి చెందినవాడు. ఒక కవిగా అతను మహాకవ్య- 'కృష్ణాయన్' రచించాడు.
## వ్యక్తిగత జీవితం
భారతదేశ మాజీ జాతీయ భద్రతా సలహాదారు బ్రజేష్ మిశ్రా, ద్వారకా ప్రసాద్ మిశ్రా కుమారుడు. బాలీవుడ్ చిత్ర దర్శకుడు సుధీర్ మిశ్రా అతని మనవడు. ఐఐఐటిడిఎమ్ జబల్పూర్ కు అతని పేరు పెట్టబడింది.
## జర్నలిజం
మిశ్రా రాజకీయవేత్త, పాత్రికేయుడు, రచయిత. అతను లోక్‌మత్, శారదా, సారథి అనే మూడు హిందీ పత్రికలను నడిపించాడు. అతని పురాణ కవిత కృష్ణాయన విమర్శకుల ప్రశంసలు పొందింది. 1937 లో, అతను ఎమ్మెల్యేగా ఎన్నికయ్యాడు. ఎన్బీ ఖారే ముఖ్యమంత్రిగా ఉన్న సమయంలో సెంట్రల్ ప్రావిన్స్ బేరార్ క్యాబినెట్‌లో చేరాడు.
## రచనలు
నెహ్రూ మరణం తర్వాత ఆయన అధికార రాజకీయాల్లో అంతర్గతంగా ఉండటం వలన అతని పుస్తకాలు విమర్శనాత్మక స్పందనను పొందాయి.

*లివింగ్ ఎన్ ఎరా: ఇండియాస్ టు ఫ్రీడం
*నెహ్రూ యుగం: ప్రజాస్వామ్యం నుండి ఏకస్వామ్యం వరకు (1947 నుండి 1964 వరకు సమయాన్ని విమర్శించే జ్ఞాపకాల రెండవ భాగం)
*నెహ్రూ యుగానికి ముందు: రాజకీయ జ్ఞాపకాలు (నెహ్రూ యుగంలో 1980 ల వరకు భారతదేశాన్ని చూపించే జ్ఞాపకాలలో మూడవ, ముగింపు భాగం)
*లంక కోసం అన్వేషణ (శ్రీలంకకు బదులుగా రామాయణ లంక మధ్యప్రదేశ్‌లో ఉందనే సిద్ధాంతాన్ని ప్రతిపాదించడానికి ప్రసిద్ధి చెందింది)
నెహ్రూను "జువెనైల్ మిస్టేక్స్" కోసం విమర్శిస్తూ 1946 జూలై వరకు పటేల్ నుండి మిశ్రాకు రాసిన లేఖను చేర్చడంతో అతని జ్ఞాపకాలు వివాదాస్పదమయ్యాయి. కాంగ్రెస్ సభ్యులు లేఖ ప్రామాణికతను అలాగే మిశ్రా ఉద్దేశాలను, బహిర్గతం చేసే సమయాన్ని ప్రశ్నించాడు.

అతను భారత స్వాతంత్ర్య పోరాటంలో కూడా చురుకుగా ఉన్నాడు 1920లో 19 సంవత్సరాల వయస్సులో మొదటిసారిగా జైలుకు వెళ్లాడు.
## మూలాలు


వర్గం:భారత స్వాతంత్ర్య సమర యోధులు
వర్గం:రాజకీయ నాయకులు
రోషన్ సింగ్

**ఠాకూర్ రోషన్ సింగ్** (1892 జనవరి 22 - 1927 డిసెంబరు 19 ) ఒక భారతీయ విప్లవకారుడు, రాజ్‌పుత్ కుటుంబంలో ఉత్తరప్రదేశ్‌లోని షాజహాన్‌పూర్ జిల్లాలోని నబాడా గ్రామంలో జన్మించాడు, 1921–22 సహాయ నిరాకరణ ఉద్యమంలో బరేలీ కాల్పుల కేసులో శిక్ష అనుభవించాడు. బరేలీ సెంట్రల్ జైలు నుండి విడుదలైన తరువాత అతను 1924 లో హిందుస్థాన్ రిపబ్లికన్ అసోసియేషన్‌లో చేరాడు. అతను 1925 ఆగస్టు లో జరిగిన కాకోరి కుట్రలో పాల్గొనక పోయినప్పటికీ, 1924 డిసెంబరులో బమ్రౌలీ దోపిడీ సమయంలో జరిగిన హత్యోదంతంలో అతన్ని అరెస్టు చేసి, 1926 జనవరిలో అప్పటి బ్రిటిష్ ప్రభుత్వం  అతనికి రామ్ ప్రసాద్ బిస్మిల్, అష్ఫాకుల్లా ఖాన్, రాజేంద్ర లాహిరితో పాటు మరణశిక్ష విధించింది . అతనిని అలహాబాద్ జిల్లాలోని మలాకా/నాయిని జైలులో ఉరితీశారు.  అతని మరణం తరువాత, అతని కుటుంబం తన కుమార్తెలకు వివాహ సంబంధాన్ని కనుగొనడంలో సమస్యలతో సహా సామాజిక, ఆర్థిక ఇబ్బందులను ఎదుర్కోవలసి వచ్చింది.

## ఇవి కూడా చూడండి

* అష్ఫకుల్లా ఖాన్
* సుఖదేవ్ థాపర్
* శివరామ్ రాజగురు
* చంద్రశేఖర్ ఆజాద్

## మూలాలు

## బాహ్య లింకులు

* షాజహాన్పూర్ నుండి స్వాతంత్ర్య సమరయోధులు

వర్గం:1927 మరణాలు
వర్గం:1892 జననాలు
వర్గం:భారత స్వాతంత్ర్య సమర విప్లవ యోధులు
వర్గం:ఉత్తర ప్రదేశ్ స్వాతంత్ర్య సమర యోధులు
వర్గం:ఉరిశిక్ష ద్వారా మరణాలు
నవాబ్ సయ్యద్ ముహమ్మద్ బహదూర్

**నవాబ్ సయ్యద్ ముహమ్మద్ బహదూర్, ** (1867 -1919 ఫిబ్రవరి 12 ) 1913 లో కరాచీలో జరిగిన సమావేశంలో భారత జాతీయ కాంగ్రెస్ అధ్యక్షుడిగా పనిచేసిన భారతీయ రాజకీయవేత్త.అతను బద్రుద్దీన్ త్యాబ్జీ, రహీమ్తుల్లా ఎం. సయాని తర్వాత ఈ పదవిలో పనిచేసిన మూడవ ముస్లిం వ్యక్తి.

నవాబ్ సయ్యద్ మహమ్మద్ కలకత్తాలో దక్షిణ భారతదేశంలోని అత్యంత సంపన్న ముస్లింలలో ఒకరైన మీర్ హుమాయూన్ జా బహదూర్ కుమారుడిగా జన్మించాడు. హుమయూన్ జాహ్ టిప్పు సుల్తాన్ నాల్గవ కుమారుడు సుల్తాన్ యాసిన్ కుమార్తె షహజాది షారూఖ్ బేగం కుమారుడు. అతను భారత జాతీయ కాంగ్రెస్ ప్రారంభదశలో ఆర్థిక, మేధోపరమైన సహాయాన్ని అందించాడు.1887 లో మూడవ భారత జాతీయ కాంగ్రెస్ సెషన్స్ జరిగినప్పుడు, హుమయూన్ బహదూర్ కాంగ్రెస్ నాయకులకు ద్రవ్య సహాయం అందించాడు.

నవాబ్ సయ్యద్ మహమ్మద్ 1894లో భారత జాతీయ కాంగ్రెస్లో చేరాడు.కాంగ్రెస్ సంస్థలో క్రియాశీల సభ్యుడయ్యాడు. సయ్యద్ ముహమ్మద్ తన ప్రసంగాలలో ముస్లింలు, హిందువులు సోదరుల వలె జీవించాలని, వారి విభిన్న మతాలు వారిని విడదీయకుండా, వారిని కలిసి కట్టుగా ఉండటానికి దోహదం చేయాలని నిశ్చయంగా చెప్పాడు .భారతదేశ ప్రజలను బలమైన దేశంగా ఏకంచేయడమే భారత జాతీయ కాంగ్రెస్ ప్రధానలక్ష్యమని అతను హృదయపూర్వకంగా విశ్వసించాడు.అతనిని 1896 లో మొదటి మద్రాసు ముస్లిం షెరీఫ్ గా నియమించారు. అతను 1900 లో మద్రాస్ లెజిస్లేటివ్ కౌన్సిల్‌కు నామినేట్ అయ్యాడు. మద్రాస్ ప్రొవిన్సులకు ప్రాతినిధ్యం వహిస్తున్న అధికారికేతర సభ్యుడిగా 1903 డిసెంబరు 19 న సామ్రాజ్య శాసన మండలికి నామినేట్ అయ్యాడు.  సయ్యద్ మహమ్మద్ 1897 లో విక్టోరియా రాణి వజ్రోత్సవ వేడుకలకు హాజరైనప్పుడు బ్రిటిష్ ప్రభుత్వం "నవాబ్" బిరుదును ప్రదానం చేసింది.

## మరణం, కుటుంబ సభ్యులు,
కుటుంబ సభ్యులు కొందరు బెంగళూరులో నివాసం . సయ్యద్ అస్గర్ కుమారుడు నవాబ్ సయ్యద్ మన్సూర్. నవాబ్ సయ్యద్ మహమ్మద్ మనవడు సయ్యద్ అహ్మద్ 1950లో కోలార్‌లో స్థిరపడ్డాడు. సాహెబ్జాదా సయ్యద్ మన్సూర్ కలకత్తాకు చెందిన టిప్పు సుల్తాన్ మనుమరాలు సాహెబ్జాది రహీమునిస్సాను వివాహం చేసుకున్నాడు. సాహెబ్జాదా మన్సూర్ అలీ తెహ్రీక్-ఇ-ఖుదాదాద్ ప్రారంభించాడు.

అతను 1919 ఫిబ్రవరి 12న మరణించాడు.

## వ్యాఖ్యానం
"పాత గ్రామ సంస్థను పునరుద్ధరించడానికి, గ్రామ పంచాయితీలను స్థాపించడానికి విముఖత ప్రత్యేకంగా కొన్ని ప్రావిన్సులలో ఉచ్ఛరించబడుతుంది, అయితే స్థానిక మునిసిపల్ పరిపాలన విస్తరణ కోసం ప్రతిపాదనలను పరిగణనలోకి తీసుకోవడంలో కొంత ఆలస్యంతో పాటు మరింత ముందడుగు వేయడానికి తరచుగా పునరావృతమయ్యే కోరిక ఉంటుంది. - భారత పరిపాలన అధికారుల అన్ని గ్రేడ్‌లలో శ్రద్ధగల పరిమితి గమనించదగింది. " - రాష్ట్రపతి చిరునామా నుండి, భారత జాతీయ కాంగ్రెస్, 1913, కరాచీ

## మూలాలు

వర్గం:1919 మరణాలు
వర్గం:1867 జననాలు
వర్గం:కోల్‌కతా వ్యక్తులు
వర్గం:మద్రాసు షెరీఫ్‌లు


## వెలుపలి లంకెలు
రాజేంద్ర లాహిరి

**రాజేంద్ర లాహిరి** (1901 జూన్ 29 - 1927 డిసెంబరు 17 ), పూర్తి పేరు **రాజేంద్ర నాథ్ లాహిరి**. అతను భారతీయ మార్క్సిస్ట్ విప్లవకారుడు, అతను కకోరి కుట్ర, దక్షిణేశ్వర్ బాంబు దాడి వెనుక సూత్రధారి. అతను బ్రిటిష్ వారిని భారతదేశం నుండి తరిమికొట్టడానికి ఉద్దేశించిన హిందుస్థాన్ రిపబ్లికన్ అసోసియేషన్‌లో క్రియాశీల సభ్యుడు.

## ప్రారంభ జీవితం
రాజేంద్ర లాహిరి 1901 జూన్ 29 న లాహిరి బెంగాల్ ప్రెసిడెన్సీ (ప్రస్తుతం బంగ్లాదేశ్) లోని పాట్నా జిల్లాకు చెందిన మోహన్‌పూర్ గ్రామంలో బ్రాహ్మణ కుటుంబంలో జన్మించాడు. అతని తండ్రి క్షితిష్ మోహన్ లాహిరికి అక్కడ పెద్ద ఎస్టేట్ ఉండేది. 

## దక్షిణేశ్వర్ బాంబు ఘటన
లాహిరి దక్షిణేశ్వర్ బాంబు దాడి ఘటనలో పాల్గొని పరారయ్యాడు. అతను బనారస్ వెళ్లి చదువు ప్రారంభించాడు. ఉత్తర ప్రదేశ్‌లో విప్లవాత్మక కార్యకలాపాలు ప్రారంభమైనప్పుడు అతను బనారస్ హిందూ యూనివర్సిటీ చరిత్ర విభాగంలో ఎం.ఏ విద్యార్థి. అతను అనేక ఇతర బెంగాలీ స్నేహితులతో కలిసి హిందుస్థాన్ రిపబ్లికన్ అసోసియేషన్‌లో చేరాడు.

## కాకోరీ కుట్ర
అతను 1925 ఆగస్టు 9 న కాకోరి రైలు దోపిడీకి ప్రధాన సూత్రధారి. బెంగాల్‌లోని దక్షిణేశ్వర్‌లో గతంలో జరిగిన బాంబు కేసులో అతన్ని అరెస్టు చేసి, పదేళ్ల కఠిన కారాగార శిక్ష విధించారు. రైలు దోపిడీ కోసం లక్నోలో లీగల్ ప్రొసీడింగ్స్ ప్రారంభమైనప్పుడు , అతను కకోరి కుట్ర కేసులో కూడా చేర్చబడ్డాడు. అనేక ఇతర విప్లవకారులతో పాటు విచారణ ఎదుర్కొన్నాడు. 

## మరణం
సుదీర్ఘ విచారణ తర్వాత అతను దోషిగా నిర్ధారించబడ్డాడు. షెడ్యూల్ చేసిన తేదీకి రెండు రోజుల ముందు అనగా 1927 డిసెంబరు 17 న గోండా జిల్లా జైలులో ఠాకూర్ రోషన్ సింగ్, అష్పాకుల్లా ఖాన్, రామ్ ప్రసాద్ బిస్మిల్‌తో పాటు ఉరితీయ బడ్డాడు.

## మూలాలు


వర్గం:1927 మరణాలు
వర్గం:1892 జననాలు
వర్గం:భారత స్వాతంత్ర్య సమర విప్లవ యోధులు
వర్గం:ఉరిశిక్ష ద్వారా మరణాలు
శంకరలింగనర్

**శంకరలింగనర్** ఒక తమిళ భారత స్వాతంత్ర్య సమరయోధుడు, గాంధేయవాది, మద్రాస్ రాష్ట్రం పేరును తమిళనాడుకు మార్చేందుకు నిరాహార దీక్ష చేశారు.  ఆయన తమిళనాడుకు చెందిన జాతీయవాది.

## ప్రారంభ జీవితం
శంకరలింగ 1895లో విరుధునగర్ సమీపంలోని మన్మలై మేడు గ్రామంలో కరుప్పసామి, వల్లియమ్మై లకు జన్మించాడు. విరుదునగర్ లోని ఎనాధినాధ నయానార్ విద్యాలయలో పాఠశాల విద్య పూర్తి చేశాడు. పరమకుడిలో ఖాదీ వ్యాపారం ప్రారంభించాడు.  1917లో భారత జాతీయ కాంగ్రెస్లో చేరి భారత స్వాతంత్ర్యోద్యమంలో పాల్గొన్నాడు. సి. రాజగోపాలాచారి అభ్యర్థన మేరకు ఆయన తన వ్యాపారాన్ని విడిచిపెట్టి తిరుచెంగోడ్ లోని గాంధీ ఆశ్రమంలో చేరారు.  1930లో శంకరలింగనర్ అహ్మదాబాద్ నుండి దండి వరకు మహాత్మా గాంధీ నేతృత్వంలో జరిగిన ఉప్పు మార్చిలో పాల్గొన్నారు. స్వాతంత్ర్యోద్యమంలో పాల్గొన్నందుకు తిరుచ్చి (తిరుచిరాపల్లి) లో ఆరు నెలల పాటు జైలు శిక్ష అనుభవించాడు. 1933లో విరుదునగర్ పర్యటనలో మహాత్మా గాంధీతో కలిసి ఆయన వచ్చారు. 1952లో శంకరలింగనర్ తన రెండు ఇళ్లను బాలికల పాఠశాల కోసం విరాళంగా ఇచ్చి విద్యార్థులకు ఆహారం అందించడానికి డబ్బు డిపాజిట్ చేశాడు. 

## నిరాహారదీక్ష
1947లో భారతదేశానికి స్వాతంత్ర్యం వచ్చిన తరువాత మద్రాసు ప్రెసిడెన్సీ మద్రాసు రాజ్యంగా మారింది. 1952లో పొట్టి శ్రీరాములు మద్రాసు రాజధానిగా తెలుగు మాట్లాడే ప్రజలకు ప్రత్యేక రాష్ట్రం కావాలని డిమాండ్ చేశారు. అతను తన డిమాండ్ తో నిరాహార దీక్ష చేశాడు, తరువాత తన ఉపవాససమయంలో మరణించాడు. భాషా పరంగా భారత ప్రభుత్వం 1956లో ప్రత్యేక రాష్ట్ర, పునర్వ్యవస్థీకృత రాష్ట్రాలను ఏర్పాటు చేసింది.  పునర్వ్యవస్థీకరణ తరువాత, తమిళ మాట్లాడే ప్రజలు మద్రాస్ రాష్ట్రంలో మెజారిటీ అయ్యారు. తమిళ కార్యకర్తలు రాష్ట్ర పేరును మార్చాలని డిమాండ్ చేశారు. ఈ కాలంలో, శంకరలింగనర్ విరుదునగర్ లో 1956 జూలై 27 న నిరాహార దీక్ష ప్రారంభించారు, పన్నెండు డిమాండ్లతో మద్రాస్ రాష్ట్రాన్ని తమిళనాడు (తమిజాగం) అని పేరు మార్చాలని, ఇది భారతదేశంలో ఎన్నికల సంస్కరణలు, మద్యపాన నిషేధం చేయాలని డిమాండ్ చేశాడు .  సి.ఎన్. అన్నాదురై, ఎం.పి. శివజ్ఞానం, జీవన్నందం వంటి నాయకులు తన నిరాహార దీక్షను ఆపమని అభ్యర్థించారు కాని ఆయన కొనసాగించారు. అతని ఆరోగ్యం క్షీణించింది, అతన్ని మదురైలోని ఆసుపత్రిలో చేర్చారు. 76 రోజుల ఉపవాసం తరువాత 1956 అక్టోబరు 13న మరణించాడు. 

## తమిళ నాడు గా  పేరు మార్పు
భారత పార్లమెంటులో సవరణ ద్వారా 1969 జనవరి 14 న పేరు అధికారికంగా తమిళనాడుగా మార్చబడింది.  తమిళనాడు ప్రభుత్వం 2015లో విరుదునగర్ లోని శంకరలింగనర్ కు స్మారక చిహ్నాన్ని నిర్మించింది. 

## మూలాలు

వర్గం:గాంధేయవాదులు
వర్గం:1956 మరణాలు
వర్గం:1895 జననాలు
వర్గం:తమిళనాడు స్వాతంత్ర్య సమర యోధులు
## బాహ్య లింకులు
* శంకరలింగనర్
సుశీల దీదీ

**సుశీల దీదీ** ( పంజాబీ : ਸੁਸ਼ੀਲਾ ਦੀਦੀ ; 1905 మార్చి 5 - 1963 జనవరి 13) భారతదేశ స్వాతంత్ర్య పోరాటంలో ఒక విప్లవ మహిళ.
## ప్రారంభ జీవితం
సుశీల దీదీ 1905 మార్చి 5 న పంజాబ్ రాష్ట్రంలోని గుజరాత్ డివిజన్‌లోని డాంటో చుహార్‌లో జన్మించింది. 1926 లో ఆమె కళాశాలలో చదువుతున్నప్పుడు, ఆమెలో దేశభక్తి భావన ప్రబలింది. దీని తరువాత ఆమె భారతదేశ స్వాతంత్ర్యం కోసం పనిచేస్తున్న విప్లవ పార్టీలో చేరింది.

## విప్లవాత్మక కార్యకలాపాలు
1926 లో, బిస్మిల్, రోషన్ సింగ్, రాజేంద్ర లాహిరిలను ఉరితీసిన సంఘటన సుశీలని విప్లవాత్మక కార్యకలాపాల వైపు మళ్ళించింది. ఆమె హిందూస్తాన్ సోషలిస్ట్ రిపబ్లికన్ అసోసియేషన్‌లో భగవతి చరణ్ వోహ్రాతో పాటు చేరింది .

సాండర్స్ హత్య తర్వాత, ఆమె భగత్ సింగ్ అజ్ఞాతంలో నివసించడానికి కోల్‌కతాలో ఒక ఇంటిని ఏర్పాటు చేసింది. అసెంబ్లీపై బాంబు విసిరిన తర్వాత భగత్ సింగ్, బటుకేశ్వర్ దత్ పట్టుబడినప్పుడు, సుశీల దీదీ, దుర్గా భాభీతో కలిసి ఇతర విప్లవకారులు తప్పించుకోవడానికి సహాయపడింది. 1931 అక్టోబరు 1 న ఆమె ఇతర విప్లవకారులతో కలిసి, యూరోపియన్ సార్జెంట్ టేలర్ తో పాటు అతని భార్యను కాల్చి తప్పించుకుంది.

కకోరి సంఘటన ఖైదీల కేసుతో సంబంధం ఉన్న విప్లవకారులను కాపాడటానికి తన తల్లి తన వివాహ నిమిత్తం ఉంచిన 10 తులాల బంగారాన్ని దానం చేసింది.

* ఇది మాత్రమే కాదు, విప్లవకారుల విషయంలో పోరాడటానికి ఆమె *మేవరపాటి* అనే నాటకం ఆడటం ద్వారా విరాళాలు కూడా సేకరించింది.
* 1930 నాటి పౌర అవిధేయత ఉద్యమంలో 'ఇందుమతి' అనే మారుపేరుతో సుశీల దీదీ పాల్గొని అరెస్టయింది.
* అదేవిధంగా హస్రత్ మోహానికి జైలు శిక్ష విధించినప్పుడు, అతని స్నేహితులు కొందరు శిక్షను అనుభవించే బదులు క్షమాపణలు చెప్పి విడుదల చేయమని సలహా ఇచ్చారు.
* బేగం హస్రత్ మోహానీకి ఈ విషయం తెలిసినప్పుడు, ఆమె తన భర్తను గట్టిగా ప్రోత్సహించింది. స్నేహితులకు సలహా కూడా ఇచ్చింది.
* పురుష వేషం ధరించిన ఆమె స్వాతంత్ర్య ఉద్యమంలో స్వేచ్ఛగా పాల్గొన్నది. బాల గంగాధర్ తిలక్ గరం దళ్‌లో చేరిన తర్వాత, ఆమెను అరెస్టు చేసి జైలుకు పంపారు. అక్కడ ఆమె జైలు శిక్ష కూడా అనుభవించింది.
## బాహ్య లింకులు
* रान्रान्तिकारी वीरांगना सुशीला देवी
* जब दीदी ने लगाया सिंह के के माथे पर तिलक
* रान्रान्तिकारी सुशीला सुशीला, रांतिकारियों्रांतिकारियों का कंधे से कंधा मिलाकर मिलाकर साथ साथ

వర్గం:భారత స్వాతంత్ర్యోద్యమం
వర్గం:1963 మరణాలు
వర్గం:1903 జననాలు
వర్గం:భారత స్వాతంత్ర్య సమర విప్లవ యోధులు
డోన్ పురపాలక సంఘం

**డోన్ పురపాలకసంఘం**, ఆంధ్రప్రదేశ్ రాష్ట్రం, నంద్యాల జిల్లా లోని ఒక పట్టణ స్వపరిపాలన సంస్థ.ఈ పురపాలకసంఘం నంద్యాల లోక్‌సభ నియోజకవర్గం లోని, డోన్ శాసనసభ నియోజకవర్గం పరిధికి చెందింది. 
## చరిత్ర
ఈ పురపాలక సంఘం 32 వార్డులలో ఏర్పాటు చేశారు.దీని కోసం ప్రతి 5 సంవత్సరాలకు ఎన్నికలు జరుగుతాయి. ఈ పురపాలక సంఘంలో798 పబ్లిక్ కుళాయిలు, 186 బోర్-బావులు, 1551 వీధి దీపాలు, ఒక పార్క్, పబ్లిక్ మార్కెట్, ప్రాథమిక, మాధ్యమిక పాఠశాలలు ఉన్నాయి.
## భౌగోళికం
డోన్ పురపాలక సంఘం  అక్షాంశాలు రేఖాంశాల మధ్య ఉంది.ఈ పురపాలక సంఘం ఆంధ్రప్రదేశ్ లోని నంద్యాల జిల్లాలో ఉంది. ఈ పట్టణం గుండా హైదరాబాదు, బెంగళూరు మధ్యగల జాతీయ రహదారి-7 పోతుంది. డోన్ నుండి హైదరాబాదు 270 కి.మీ. బెంగళూరు 340 కి.మీ. దూరంలో ఉన్నాయి. ఈ పట్టణం గుండా పోయే రైలు మార్గాన్ని బ్రిటిష్ వారు 1870లో నిర్మించారు.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం డోన్ మొత్తం జనాభా 59,272. ఇందులో పురుషులు 29,470 కాగా మహిళలు 29,802 మంది ఉన్నారు. మొత్తం 12,827 కుటుంబాలు నివసిస్తున్నాయి. డోన్ సగటు సెక్స్ నిష్పత్తి 966.0-6 సంవత్సరాల వయస్సు గల పిల్లల జనాభా 7118, ఇది మొత్తం జనాభాలో ఇందులో 4739 మగ పిల్లలు 4739 ఆడ పిల్లలు 4430 మంది ఉన్నారు. డోన్ అక్షరాస్యత 67.2%. ఇందులో పురుషుల అక్షరాస్యత 72.33 %, స్త్రీ అక్షరాస్యత 62.96% కలిగి ఉన్నారు.
## పౌర పరిపాలన
ఈ పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 26 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతాడు.

## మూలాలు

## వెలుపలి లంకెలు

వర్గం:నంద్యాల జిల్లా పురపాలక సంఘాలు
వర్గం:స్థానిక స్వపరిపాలన సంస్థలు
విటమిన్ షి

**విటమిన్ షి** 2020లో విడుదలైన తెలుగు సినిమా. ఫుల్ మూన్ మీడియా ప్రొడక్షన్స్ బ్యానర్ పై రవి పొలిశెట్టి నిర్మించిన ఈ సినిమాకు వి.జయశంకర్ దర్శకత్వం వహించాడు. శ్రీకాంత్ గుర్రం, ప్రచి తాకెర్, రంజిత్ రెడ్డి, వికాస్ పొన్నూరు, సంజీవ్ జోషి, మోయిన్, అశోక్ ప్రధాన పాత్రల్లో నటించిన ఈ సినిమా 2020 డిసెంబరు 30న ఎం.ఎక్స్ ప్లేయర్ ఓటీటీలో విడుదలైంది.

## కథ
లింగబాబు యోగానంద అలియాస్ లియో (శ్రీకాంత్ గుర్రం) రోజూ ఫోన్ ఏ లోకంగా బతికే 
అబ్బాయి. లియో తన స్నేహితుడి సాఫ్ట్ వేర్ కంపెనీలో ఉద్యోగం చేస్తూ అక్కడే పనిచేసే వైదేహి (ప్రాచి టక్కర్) ను ప్రేమిస్తుంటాడు. లియో తన పాత మొబైల్ పాడవ్వడంతో ‘విటమిన్ షి’ అనే కొత్త మొబైల్ కొంటాడు. కొత్తగా కొన్న ఫోన్‌లో ఉన్న వాయిస్ అసిస్టెంట్ లైలాపై పూర్తిగా పడి చివరికి తన ప్రేమ గురించి కూడా లైలా దగ్గర సలహాలు తీసుకోవడం మొదలుపెడతాడు. లియోని వైదేహి ప్రేమించేలా చేసిన లైలా తర్వాత వారిద్దరి మధ్య దూరం పెరిగేలా చేస్తుంది. తరువాత లైలాపై ఆధారపడిన లియో తన ప్రేమలో గెలిచాడా లేదా? చివరికి లియో వైదేహి పెళ్లి చేసుకున్నారా లేదా ? అనేదే మిగతా సినిమా కథ.

## నటీనటులు
*శ్రీకాంత్ గుర్రం 
*ప్రచి తాకెర్ 
*రంజిత్ రెడ్డి 
*వికాస్ పొన్నూరు 
*సంజీవ్ జోషి 
*మోయిన్ 
*అశోక్
## సాంకేతిక నిపుణులు
*బ్యానర్: ఫుల్ మూన్ మీడియా ప్రొడక్షన్స్
*నిర్మాత: రవి పొలిశెట్టి
*కథ, స్క్రీన్‌ప్లే, మాటలు, దర్శకత్వం: వి.జయశంకర్
*సంగీతం: పివిఆర్ రాజా
*సినిమాటోగ్రఫీ: శివ శంకర వర ప్రసాద్
*ఎడిటర్: నాని లుక్క
*ఓటీటీ ప్లాట్ ఫామ్: MX Player

## సంగీతం
 
ఈ చిత్రం యొక్క పాటలు, నేపథ్య సంగీతం పి.వి.ఆర్. రాజా స్వరపరిచాడు. ఈ చిత్రంలో అన్ని పాటలు పివిఆర్ రాజా రచించాడు

## మూలాలు

## బయటి లింకులు
* 

వర్గం:2020 తెలుగు సినిమాలు
వర్గం:పివిఆర్ రాజా సంగీతం అందించిన సినిమాలు
గుంజి వెంకట రత్నం

గుంజి వెంకటరత్నం కవి, విమర్శకుడు, నాటకకర్త, బహుగ్రంథకర్త. అతను  "హంసవింశతి" పై విశిష్టమైన కృషిచేసాడు. విజ్ఞానసర్వస్వాల నిర్మాణం వెంకటరత్నం గారి అభిమానాంశం.  విజ్ఞాన సర్వస్వాల నిర్మాణ పద్ధతుల గురించి ప్రత్యేక గ్రంథాలు రచించాడు. 

## జీవిత విశేషాలు
గుంజి వెంకటరత్నం ఆంధ్రప్రదేశ్ లోని నెల్లూరు జిల్లాకు చెందిన కలిచేడులో    వెంకటలక్ష్మమ్మ,  వెంకటేశ్వర్లు దంపతులకు 1937 మే 16న  జన్మించాడు. అతను కాకతీయ విశ్వవిద్యాలయం నుండి ఎం.ఏ, ఎం.లిట్‌., పిహెచ్‌.డి. డిగ్రీలను పూర్తి చేసాడు. హంసవింశతి - సమకాలీన జీవిత విధానం అనే అంశంపై ఎంలిట్ సిద్దాంత గ్రంథం సమర్పించాడు. అతను  వరంగల్లు జిల్లా  లోని సి.కె.ఎం. కళాశాలలో  1970 నుండి తెలుగు శాఖలో అధ్యాపకునిగానూ,రీడర్‌గాను, తెలుగు విభాగ శాఖాధ్యక్షులుగాను పనిచేసి 1995లో పదవీ విరమణ చేసాడు. తదనంతరం వరంగల్ జిల్లాలోని శ్రీ పొట్టి శ్రీరాములు తెలుగు విశ్వవిద్యాలయం లోని  జానపద గిరిజన విజ్ఞానపీఠం లో  2009 నుండి 2011 వరకు రీసెర్చ్ ఫెలోగా పనిచేసాడు. 
1996 లో   కళాదీప్తి  సాంస్కృతిక సంస్థ  "విజ్ఞాన సర్వస్వనిధి" అనే బిరుదునిచ్చింది.

## పరిశోధన,సంపాదకత్వం
వెంకటరత్నం గారి పర్యవేక్షణలో పదిమంది పిహెచ్‌.డి డిగ్రీలు, ముగ్గురు యం.ఫిల్‌ డిగ్రీలు పొందారు. 

### రచనలు
# హంసవింశతి - కావ్యస్వరూపం
# విజ్ఞాన సర్వస్వాలు - విశ్లేషణాత్మక అధ్యయనము
# తెలుగులో విజ్ఞాన సర్వస్వాలు (తెలుగు అకాడమి ప్రచురణ)
# విజ్ఞాన సర్వస్వాలు - వాటి నిర్మాణము( తెలుగు అకాడమి ముద్రణ)
# మహాభారతంలో ఇవి మీకు తెలుసా?(ఎమెస్కో ప్రచురణ2019)
# నా అమెరికా యానం(ఎమెస్కో ప్రచురణ2020)
# వ్యాస రత్నప్రభావళి(ఎమెస్కో ప్రచురణ2020)
# హంసవింశతి - విజ్ఞాన సర్వస్వం(మొదటి సంపుటం)
# హంసవింశతి - విజ్ఞాన సర్వస్వం(రెండవ సంపుటం)
# వరంగల్ జిల్లా విజ్ఞాన సర్వస్వం (ప్రధాన సంపాదకుడు)
# ప్రాచీన సమాజ విజ్ఞాన సర్వస్వం (తెలుగు అకాడమి హైదరాబాద్‌ ప్రచురణ)
# మహాభారతం - విజ్ఞాన సర్వస్వం, (మూడు సంపుటాలు యమెస్కో ప్రచురణ)

### సంపాదకత్వం
# తెలుగు నాటక రంగం - రచన - ప్రయోగం(సి.కె.యం.కళాశాల ప్రచురణ)
# పేర్వారం ఇంటర్వ్యులు
# ప్రసన్న శారద

## పురస్కారాలు

* 2023: పరిశోధన విభాగంలో తెలుగు విశ్వవిద్యాలయం - కీర్తి పురస్కారం (2021)

## మూలాలు

వర్గం:తెలుగు రచయితలు
వర్గం:1937 జననాలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2021
మాస్టర్ (2021 సినిమా)

**మాస్టర్** 2021లో విడుదలైన తెలుగు సినిమా. తమిళంలో మాస్టర్ పేరుతో విడుదలైన ఈ సినిమాకు లోకేష్ కనగరాజ్ దర్శకత్వం వహించగా ఈస్ట్‌కోస్ట్ ప్రొడ‌క్ష‌న్స్ బ్యాన‌ర్‌పై మ‌హేశ్ కోనేరు తెలుగులో విడుదల చేశాడు. విజయ్, విజయ్​ సేతుపతి, మాళవిక మోహన్ ప్రధాన పాత్రల్లో నటించిన ఈ సినిమా 2020 విడుదలకావాల్సి ఉండగా కరోనా మహమ్మారి కారణంగా వాయిదా పడుతూ 2021 జనవరి 13న తమిళ్‌తో పాటు తెలుగు, హిందీ, మలయాళ భాషాల్లో విడుదలైంది. మాస్టర్ సినిమా జనవరి 29న అమెజాన్ ప్రైమ్ వీడియోలో విడుదలైంది. 
## కథ
జేడీ (విజయ్) కాలేజ్ లో ప్రొఫసర్ గా పనిచేస్తుంటాడు. కాలేజీ యాజమాన్యానికి మాత్రం జేడీ ప్రవర్తన నచ్చదు. ఈ క్రమంలో జరిగిన స్టూడెంట్ ఎన్నికల్లో జేడీని కాలేజీ నుంచి వెళ్లగొట్టాలని కావాలనే కాలేజీ యాజమాన్యం ఎన్నికల్లో గొడవలు సృష్టించి అతడిని కాలేజీని వదిలి వెళ్లేలా చేస్తారు. ఆ తరువాత జేడీ జువైనల్ హోంకు టీచర్ గా వెళ్తాడు. అక్కడికి వెళ్లిన జేడీకీ ఆదిలోని అనుకోని ఒక సంఘటన ఎదురవుతుంది. ఈ క్రమంలో భవాని (విజయ్‌ సేతుపతి) గురించి జేడీకీ తెలుస్తుంది. ఇంతకీ జువైనల్ హోంకు భావానికి ఏమి సంబంధం? జేడీ భవానిని ఎలా ఎదుర్కొంటాడు ? అనేదే మిగతా సినిమా కథ.

## నటీనటులు
*విజయ్ 
*విజయ్​ సేతుపతి 
*మాళవిక మోహన్
*అర్జున్ దాస్
*గౌరి కిషన్ 
*శాంతను
*ఆండ్రియా జర్మియా అతిధి పాత్ర
*మహేంద్రన్
* అళగం పెరుమాళ్
*ప్రేమ్ కుమార్
* సౌందర్య బాల నందకుమార్
* పూవైయర్
* ఉదయ దీప్

## సాంకేతిక నిపుణులు
*బ్యానర్: ఈస్ట్‌కోస్ట్ ప్రొడ‌క్ష‌న్స్ 
*నిర్మాత: మ‌హేశ్ కోనేరు
*కథ, స్క్రీన్‌ప్లే, దర్శకత్వం: లోకేష్ కనగరాజ్
*సంగీతం: అనిరుధ్‌ రవిచంద్రన్
*సినిమాటోగ్రఫీ: సత్యన్ సూర్యన్
*ఎడిటర్: ఫిలోమిన్ రాజ్
*పాటలు: కృష్ణకాంత్

## మూలాలు

వర్గం:2021 తెలుగు సినిమాలు
వర్గం:విజయ్ సేతుపతి నటించిన సినిమాలు
ఎం.లక్ష్మణ్

**మున్నూరి లక్ష్మణ్** భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.ఆయన అక్టోబరు 15న హైకోర్టు న్యాయమూర్తిగా ప్రమాణ స్వీకారం చేశాడు.

## జననం, విద్యాభాస్యం
ఎం.లక్ష్మణ్‌ 1965 డిసెంబరు 24లో తెలంగాణ రాష్ట్రం, వికారాబాదు జిల్లా, మోమిన్‌పేట్‌ మండలం, వేల్చల్ గ్రామంలో జన్మించాడు. ఆయన ఉస్మానియా వర్సిటీలో న్యాయవాద విద్యను అభ్యసించి 1991లో న్యాయవాదిగా పేరు నమోదు చేసుకున్నాడు.

## వృత్తి జీవితం
ఎం.లక్ష్మణ్‌ హైదరాబాద్, రంగారెడ్డి కోర్టులతో పాటు హైకోర్టులో న్యాయవాదిగా ప్రాక్టీస్ చేసి, న్యాయమూర్తుల నియామకానికి నిర్వహించిన పోటీ పరీక్షల్లో అదనపు జిల్లా జడ్జి (ఏడీజే)గా ఎంపికై 2008లో మహబూబ్‌నగర్‌ జిల్లా కోర్టులో ఏడీజేగా నియమితులయ్యాడు. ఆయన నిజామాబాద్, నాంపల్లిలోని ఆర్థికనేరాల ప్రత్యేక కోర్టు, వరంగల్, ఖమ్మం జిల్లాల్లో స్పెషల్‌ జడ్జిగా పనిచేశాడు. 

ఎం.లక్ష్మణ్‌ కార్మిక న్యాయస్థానం కోర్టులో విధులు విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
ఎ.వెంకటేశ్వర రెడ్డి

**అద్దుల వెంకటేశ్వర రెడ్డి** భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.ఆయన అక్టోబరు 15న హైకోర్టు న్యాయమూర్తిగా ప్రమాణ స్వీకారం చేశాడు. 

## జననం, విద్యాభాస్యం
ఎ.వెంకటేశ్వర రెడ్డి 1961 ఏప్రిల్ 15లో తెలంగాణ రాష్ట్రం, మహబూబ్​నగర్​ జిల్లా, నవాబ్‌పేట మండలం, దేపల్లి గ్రామంలో వెంకటరామరెడ్డి, అనసూయమ్మ దంపతులకు జన్మించాడు. ఆయన దేపల్లి గ్రామంలో 10వ తరగతి వరకు చదివి, మహబూబ్​నగర్​ లోని ఎంవీఎస్ కాలేజీలో ఇంటర్మీడియట్, డిగ్రీ పూర్తి చేశాడు. ఎ.వెంకటేశ్వర రెడ్డి కర్ణాటక రాష్ట్రం, గుల్బర్గాలోని జ్ఞానగంగా యూనివర్సిటీ నుంచి 1986లో న్యాయశాస్త్రం పూర్తి చేసి పట్టా అందుకున్నాడు.

## వృత్తి జీవితం
ఎ.వెంకటేశ్వర రెడ్డి 1987లో బార్ కౌన్సిల్ లో పేరు నమోదు చేసుకొని షాద్‌నగర్ లో న్యాయవాది రుక్మారెడ్డి వద్ద జూనియర్‌గా చేరి ప్రాక్టీస్ ప్రారంభించాడు. ఆయన 1994 జూనియర్ సివిల్ జడ్జిగా ఎంపికై 2005లో సీనియర్ సివిల్ జడ్జిగా, 2012లో ఎల్ ఈ పరీక్షల ద్వారా జిల్లా జడ్జిగా పదోన్నతి పొంది ఆదిలాబాద్, రంగారెడ్డి, వరంగల్ జిల్లాల జడ్జిగా, సీఐడీ సలహాదారుగా, తెలంగాణ రాష్ట్ర న్యాయసేవాధికార సంస్థ సభ్యకార్యదర్శిగా విధులు నిర్వహించాడు. 

ఆయన ఉమ్మడి ఆంధ్రప్రదేశ్ హైకోర్టు చివరి జ్యుడిషియల్ రిజిస్టార్‌గా, తెలంగాణ హైకోర్టు మొదటి రిజిస్ట్రార్ జనరల్, విజిలెన్స్ రిజిస్టార్ (ఇన్‌ఛార్జి)గా పనిచేశాడు. ఎ.వెంకటేశ్వర రెడ్డి సిటీ సివిల్ కోర్టు ఆవరణలోని స్మాల్ కాజెస్ కోర్టు చీఫ్ జడ్జిగా విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1961 జననాలు
వర్గం:మహబూబ్ నగర్ జిల్లా వ్యక్తులు
వర్గం:తెలంగాణ హైకోర్టు న్యాయమూర్తులు
కె. మాధవన్

**కె. మాధవన్** ( 1915 ఆగస్టు 26 - 2016 సెప్టెంబరు 25) కేరళ రాష్ట్రానికి చెందిన చెందిన స్వాతంత్ర్య సమరయోధుడు, కమ్యూనిస్ట్ నాయకుడు.

## జీవిత విశేషాలు
మాధవన్ 1915, ఆగస్టు 25న ఎసి రామన్ నాయర్ - కొంజుంగల్ ఉన్నంగా అమ్మ దంపతులకు కేరళలో జన్మించాడు. పాఠశాలలో చదువుతున్నప్పుడు కె. కెలప్పన్ నాయకత్వంలో వాలంటీర్లలో అతి పిన్న వయస్కుడిగా ఉప్పు సత్యాగ్రహంలో చేరాడు. 1930, ఆగస్టు 20న అరెస్ట్ చేయబడి ఆరు నెలలపాటు కఠిన కారాగారం శిక్షను అనుభవించాడు.

## రాజకీయ జీవితం
1921లో కేరళ ప్రదేశ్ కాంగ్రెస్ కమిటీని ఏర్పాటు చేయడానికి ట్రావెన్‌కూర్, కొచ్చి, కాంగ్రెస్ మలబార్ ప్రాంతం కలిసినప్పుడు మాధవన్ కార్యదర్శిగా ఉన్నాడు. తరువాత కాంగ్రెస్ పార్టీకి చెందిన అనేకమంది రాడికల్ సోషలిస్ట్ గ్రూపు సభ్యులతో పాటు, మాధవన్ కూడా తన మాతృ సంస్థను విడిచిపెట్టి, కమ్యూనిస్ట్ పార్టీ ఆఫ్ ఇండియాలో చేరాడు.

## మరణం
మాధవన్ తన 101 సంవత్సరాల వయస్సులో 2016, ఆగస్టు 25న మరణించాడు.

## ఇతర వివరాలు
మాధవన్ జీవిత చరిత్రను 'పాయస్వినియు తీరంగళ్' (పాయస్విని నది ఒడ్డున) డాక్యుమెంటరీ తీయబడింది.

## మూలాలు

వర్గం:1915 జననాలు
వర్గం:2016 మరణాలు
వర్గం:కేరళ స్వాతంత్ర్య సమర యోధులు
వర్గం:కేరళ వ్యక్తులు
వర్గం:కమ్యూనిస్టు నాయకులు
వర్గం:100 ఏళ్లకు పైగా జీవించిన వ్యక్తులు
సత్యదేవ్ నారాయణ్ ఆర్య

**సత్యదేవ్ నారాయణ్ ఆర్య** (జననం 1937 జూలై 1) భారత దేశానికి చెందిన రాజకీయ నాయకుడు. నారాయణ్ ఆర్య త్రిపుర రాష్ట్ర గవర్నరుగా 2021 జులై 14 నుండి 2023 అక్టోబరు 25 వరకు పదవిలో ఉన్నారు. అతను బీహార్ రాష్ట్రానికి చెందిన భారతీయ జనతా పార్టీ సీనియర్ నాయకుడు. ఇతను ఇంతకు పూర్వం హర్యానా గవర్నర్‌గా కూడా సేవలు అందించాడు. బీహార్ శాసనసభకు రాజ్‌గిర్ శాసనసభ నియోజకవర్గం నుండి వరుసగా ఎనిమిది సార్లు ఎన్నికయ్యాడు.

## వ్యక్తిగత జీవితం
ఆర్య బ్రిటీష్ ఇండియాలోని బీహార్ ప్రావిన్స్‌లోని నలంద జిల్లా లోని రాజ్‌గిర్‌ లోని గాంధీ తోలాలో 1939 జూలై  1న శివన్ ప్రసాద్, సుందరి దేవి దంపతులకు జన్మించాడు. అతను పాట్నా విశ్వవిద్యాలయం నుండి తన మాస్టర్స్ ఆఫ్ ఆర్ట్స్ డిగ్రీ. ఎల్.ఎల్.బి; డిగ్రీలను అందుకున్నాడు. ఆర్య సరస్వతి దేవిని వివాహం చేసుకున్నాడు, అతనికి ముగ్గురు కుమారులు, ఇద్దరు కుమార్తెలు ఉన్నారు.

## రాజకీయ జీవితం
ఆర్య 1988-1998 వరకు బీహార్ ఎస్.సి సెల్ బీజేపీ అధ్యక్షుడిగా అలాగే ఆల్ ఇండియా షెడ్యూల్ క్యాస్ట్ ఫ్రంట్ కోశాధికారిగా ఉన్నారు. రాజ్‌గిర్ నుండి ఎనిమిది సార్లు బీహార్ శాసనసభ నియోజకవర్గం నుండి ఎన్నికైన విధానసభ సభ్యుడు, అతను 1979 నుండి 80 వరకు గ్రామీణాభివృద్ధి మంత్రిగా, 2010లో గనులు, భూగర్భ శాస్త్ర మంత్రిగా పనిచేశారు.

## మూలాలు

వర్గం:1937 జననాలు
వర్గం:జీవిస్తున్న ప్రజలు
వర్గం:త్రిపుర గవర్నర్లు
అక్కిరాజు హరగోపాల్

**అక్కిరాజు హరగోపాల్‌** అలియాస్ రామకృష్ణ (ఆర్కే) - మావోయిస్టు పార్టీ కేంద్ర కమిటీ సభ్యుడు. ఆంధ్రప్రదేశ్ మాజీ ముఖ్యమంత్రి నారా చంద్రబాబునాయుడు పై అలిపిరిలో జరిగిన దాడి కేసులో ప్రధాన నిందితుడు. దివంగత ముఖ్యమంత్రి వైఎస్ రాజశేఖర్ రెడ్డి మావోయిస్టులతో చర్చలకు ఆహ్వానించిన సమయంలో అతను బయటికొచ్చాడు. అనంతరం తిరిగి అడవి బాట పట్టిన ఆర్కే పలుమార్లు జరిగిన ఎన్‌కౌంటర్ల నుంచి త్రుటిలో తప్పించుకున్నాడు. కొన్నేళ్ల క్రితం బలిమెల ఎన్‌కౌంటర్‌లో అతనికి బుల్లెట్ గాయం అయింది. గుంటూరు జిల్లా, పిడుగురాళ్ల మండలం, జూలకల్లు గ్రామానికి చెందిన ఆర్కేపై పోలీస్ శాఖ గతంలో కోటి రూపాయల రివార్డు,  అతనిపై ఏపీ, ఛత్తీస్‌గఢ్‌, జార్ఖండ్‌, ఒడిశా ప్రభుత్వాలు రూ.97 లక్షల రివార్డును ప్రకటించాయి. 
## జననం, విద్యాభాస్యం
అక్కిరాజు హరగోపాల్‌ ఆంధ్రప్రదేశ్ రాష్ట్రం, గుంటూరు జిల్లా, రెంటచింతల మండలం, తుమృకోట గ్రామంలో జన్మించాడు.అతను వరంగల్‌ నిట్‌లో బీటెక్‌ పూర్తి చేశాడు.
## జీవిత ప్రస్థానం
అక్కిరాజు హరగోపాల్‌ బీటెక్‌ పూర్తి చేసిన తర్వాత 1978లో ఆర్కే పీపుల్స్ వార్ (మావోయిస్టు పార్టీ) స‌భ్య‌త్వం తీసుకొని 1986 వరకు కార్య‌క‌ర్త‌గా ప‌ని చేశాడు. అతను 1986లో గుంటూరు జిల్లా కార్య‌ద‌ర్శిగా, 1992లో రాష్ట్ర క‌మిటీ స‌భ్యుడిగా, 2000లో ఆంధ్ర రాష్ట్ర కార్య‌ద‌ర్శిగా, 2001లో కేంద్ర క‌మిటీ స‌భ్యుడిగా, 2004 నుంచి పదేండ్లు ఆంధ్ర ఒడిస్సా బోర్డర్ (ఏవోబీ) కార్య‌ద‌ర్శిగా పనిచేశాడు.అతను 2018లో కేంద్ర క‌మిటీ పొలిట్‌బ్యూరో సభ్యుడిగా నియమితుడయ్యాడు.

## మరణం
ఆర్కే కొద్దికాలంగా అనారోగ్యంతో బాధపడుతూ 2021, అక్టోబరు 14న దక్షిణ బస్తర్ జిల్లాలోని అటవీ ప్రాంతంలో మృతి చెందాడని ఛత్తీస్‌గఢ్‌ పోలీసులు ధ్రువీకరించారు.

## మూలాలు


వర్గం:1957 జననాలు
వర్గం:2021 మరణాలు
వర్గం:గుంటూరు జిల్లా వ్యక్తులు
వర్గం:ఆంధ్రప్రదేశ్ నక్సలైట్లు
ఘెలుభాయ్ నాయక్

**ఘెలుభాయ్ నాయక్** (1924 - 16 జనవరి 2015), ఘెలుకాకా అని పిలవబడే, ఒక భారత స్వాతంత్ర్య సమరయోధుడు, గాంధేయవాది.
## జీవితం
ఘెలుభాయ్ నాయక్ 1924లో గుజరాత్‌లోని వల్సాద్ జిల్లా గండేవి సమీపంలోని కొల్వ గ్రామంలో లక్ష్మీబెన్‌కు జన్మించాడు. అతను తన పదకొండేళ్ల వయసులో అమల్‌సాద్‌లోని రెంతియశాల వద్ద మహాత్మా గాంధీని మొదటిసారి కలిశాడు. అతను టాటా ఇన్స్టిట్యూట్ ఆఫ్ సోషల్ సైన్స్ ముంబైలో మాస్టర్ ఆఫ్ సోషల్ వెల్ఫేర్ చదివాడు. అతను, అతని సోదరుడు చోటుభాయ్ నాయక్, జుగాత్రం దవే ద్వారా మార్గనిర్దేశం చేశాడు. 1948 లో, సోదరులిద్దరూ గిరిజన డాంగ్ జిల్లాకు వెళ్లినప్పుడు సర్దార్ వల్లభాయ్ పటేల్ను కలిశారు.. ఒక సర్వోదయ కార్యకర్తగా, అతను గిరిజనులలో విద్య, సామాజిక సంస్కరణలను ప్రోత్సహించడానికి తన సోదరుడు, చునిలాల్ వైద్యతో కలిసి ఆహ్వాలో డాంగ్ స్వరాజ్ ఆశ్రమాన్ని స్థాపించాడు. అతను 1949 లో కలిబెల్‌లో మొదటి ఆశ్రమ శాల (గిరిజన పిల్లల కోసం రెసిడెన్షియల్ స్కూల్) స్థాపనకు సహాయం చేసాడు. తరువాత గిరిజన ప్రాంతాల్లో వందకు పైగా ఆశ్రమ శాలను ప్రారంభించాడు.
మహాగుజరాత్ ఉద్యమం సమయంలో, డాంగ్ జిల్లాను మహారాష్ట్రలో చేరడాన్ని నివారించడంలో ఆయన సహాయపడ్డాడు. అతను డాంగ్‌లోని గిరిజనులను క్రైస్తవ మతంలోకి మార్చడాన్ని వ్యతిరేకించాడు.
## అవార్డు
అతను 1999 లో గుజరాత్ విద్యాపీఠ్ గ్రామసేవ అవార్డును అందుకున్నాడు.
## మరణం
అతను 2015 జనవరి 16 న గుజరాత్ లోని ఆహ్వాలో మరణించాడు.

## మూలాలు


వర్గం:భారత స్వాతంత్ర్య సమర యోధులు
చీమకుర్తి నగరపంచాయితీ

**చీమకుర్తి నగరపంచాయితీ**, ఆంధ్రప్రదేశ్ రాష్ట్రం, ప్రకాశం జిల్లాజిల్లాకు చెందిన నగరపంచాయితీ.ఈ నగర పంచాయతీ బాపట్ల లోక్‌సభ నియోజకవర్గం లోని, సంతనూతలపాడు శాసనసభ నియోజకవర్గం పరిధికి చెందినది.

## చరిత్ర
ఈ నగర పంచాయతీ 20  వార్డులలో ఏర్పాటు చేశారు.దీని కోసం ప్రతి 5 సంవత్సరాలకు ఎన్నికలు జరుగుతాయి.
## భౌగోళికం
చీమకుర్తి నగరపంచాయితీ అక్షాంశాలు రేఖాంశాల మధ్య ఉంది.ఈ నగర పంచాయతీ ఆంధ్రప్రదేశ్ లోని ప్రకాశం జిల్లాలో గలదు.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం చీమకుర్తి మొత్తం జనాభా 79343. ఇందులో పురుషులు 40115 కాగా మహిళలు 39228 మంది ఉన్నారు. మొత్తం19333 కుటుంబాలు నివసిస్తున్నాయి. చీమకుర్తి సగటు సెక్స్ నిష్పత్తి 966.0-6 సంవత్సరాల వయస్సు గల పిల్లల జనాభా 9723 ఉన్నారు.అక్షరాస్యత రేటు 53.31%, ఇందులో పురుషులు 60.81% అక్షరాస్యులు ఉండగా మహిళల్లో 45.65% అక్షరాస్యులు ఉన్నారు. చిమకుర్తి మొత్తం వైశాల్యం 287.77 చ.కి.మీ. జనాభా సాంద్రత చదరపు కి.మీ.కు 276.చీమకుర్తిలో మొత్తం జనాభాలో 27.38% షెడ్యూల్డ్ కులాలు (SC) 3.52% షెడ్యూల్డ్ తెగ (ఎస్.టి) ఉన్నాయి

## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
స్వరాజ్ (అయోమయనివృత్తి)

స్వరాజ్ అనే పదంతో ఉన్న ఇితర వ్యాసాలు నివృత్తి పేజీ.
* స్వరాజ్యలక్ష్మి - ప్రముఖ రంగస్థల, సినిమా నటి. 
* స్వరాజ్య పత్రిక - ప్రముఖ స్వాతంత్ర్య సమరయోధుడు టంగుటూరి ప్రకాశం ప్రారంభించి నిర్వహించిన పత్రిక.
* స్వరాజ్యం - 1983 ఆగస్టు 5న విడుదలైన తెలుగు సినిమా.
* పూర్ణ స్వరాజ్ -బ్రిటీష్ సామ్రాజ్యం నుంచి పూర్తి స్వయం పరిపాలన సాధించేందుకు పోరాటం చేసేందుకు చేసిన తీర్మానం.
* సుష్మాస్వరాజ్ - భారతీయ జనతా పార్టీకి చెందిన మహిళా నాయకురాలు.
* ఈ-గ్రామ స్వరాజ్ పోర్టల్ - భారతదేశ గ్రామీణప్రాంతాల డిజిటలైజేషన్ పోర్టల్‌